Оклендскі ўніверсітэт

Оклендскі ўніверсітэт (англ.: University of Auckland) — універсітэт, размешчаны ў горадзе Окленд, Новая Зеландыя. З’яўляецца найбуйнейшым універсітэтам Новай Зеландыі. Па версіі QS World University Rankings у 2011 годзе ён займаў 82-е месца ў свеце. Оклендскі ўніверсітэт быў заснаваны ў 1883 годзе. Цяпер універсітэт складаецца з 8 факультэтаў і 6 кампусаў. Па даных на красавік 2010 года ў ім навучалася прыкладна 39 940 студэнтаў.